“ศ.ค.ส. ศึกษาธิการส่ง ความสุข ปีที่ 3 ให้น้องๆ ยังพื้นที่ที่ห่างไกล น้องๆ ที่ด้อยโอกาส มีความสุขมากขึ้น
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานเปิดกิจกรรม  “ศ.ค.ส. ศึกษาธิการส่งความสุข ปีที่ 3” ณ ชุมชนคลองจวน เขตสวนหลวง กรุงเทพมหานคร ว่า  กิจกรรม ศ.ค.ส. ศึกษาธิการส่ง ความสุข ทำต่อเนื่องได้เป็นปีที่ 3 ในห้วงเทศกาลปีใหม่และวันเด็กแห่งชาติ ปีพุทธศักราช 2565 ภายใต้ความร่วมมือจากภาคีเครือข่ายในทุกภาคส่วน กิจกรรมดังกล่าวเป็นการให้ที่หมายถึงการส่งต่อ การแบ่งปันความสุข โดยไม่ได้หวังสิ่งตอบแทน นอกจากนี้ยังทำให้เห็นน้ำใจและพลังของคน กศน. ที่เป็นส่วนกลางและเป็นตัวเชื่อม ระหว่างผู้ให้และผู้รับซึ่ง กศน. เป็นส่วนกลางที่ได้รับความไว้วางใจ และความศรัทธาจากประชาชน ทั้งนี้ จะนำสิ่งของที่ได้รับบริจาคและสนับสนุน ไปให้น้องๆ ยังพื้นที่ที่ห่างไกล และน้องๆ ที่ด้อยโอกาส ให้มีความสุขมากขึ้น โดยเฉพาะประชาชนที่มีความขาดแคลนปัจจัยพื้นฐานเครื่องอุปโภคบริโภค โดยในปีนี้นอกจากจะได้รับของบริจาคจากหน่วยงานต่างๆแล้ว ยังได้รับทุนการศึกษาเพื่อส่งมอบให้เด็กด้อยโอกาสและน้องๆ ผู้พิการอีกด้วยสำหรับกิจกรรม ศ.ค.ส. ศึกษาธิการส่ง ความสุข เป็นนโยบายที่รัฐมนตรีช่วยว่าการกระทรวงศึกษาธิการและคณะ ได้ดำเนินต่อเนื่องเป็นปีที่ 3 โดยระดมของบริจาคจากผู้ที่มีความพร้อม เพื่อส่งต่อไปยังผู้ที่ขาด ซึ่งในปีแรกเน้นไปยังชนบทที่มีความห่างไกล ปีที่ 2 เน้นไปที่ผู้พิการผู้ด้อยโอกาส ส่วนปีนี้แตกต่างออกไปคือ นอกจากจะดูแลกลุ่มเป้าหมายพิเศษแล้ว จะเป็นเด็กทั่วประเทศ โดย กศน.จังหวัดทั้ง 77 จังหวัด จะเป็นผู้รวบรวมของบริจาคเพื่อส่งต่อไปยังผู้ที่ลำบากอย่างทั่วถึง